CELEX: 62021TN0074
Language: mt
Date: 2021-02-05 00:00:00
Title: Kawża T-74/21: Rikors ippreżentat fil-5 ta’ Frar 2021 – Teva Pharmaceutical Industries u Cephalon vs Il-Kummissjoni

22.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/34
            
         
      Rikors ippreżentat fil-5 ta’ Frar 2021 – Teva Pharmaceutical Industries u Cephalon vs Il-Kummissjoni
      (Kawża T-74/21)
      (2021/C 98/39)
      Lingwa tal-kawża: l-Ingliż
      
         Partijiet
      
      
         Rikorrenti: Teva Pharmaceutical Industries Ltd (Petach Tikva, l-Iżrael), Cephalon Inc. (West Chester, Pennsylvania, l-Istati Uniti) (rappreżentanti: D. Tayar u S. Ortoli, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni C(2020) 8153 final tas-26 ta’ Novembru 2020 fl-intier tagħha;
               
            
                  —
               
               
                  tikkanċella l-multi imposti fuq Teva Pharmaceutical Industries Ltd u fuq Cephalon Inc. fl-Artikolu 2 tad-deċiżjoni kkontestata;
               
            
                  —
               
               
                  sussidjarjament, tnaqqas sostanzjalment il-multa imposta fuq Teva Pharmaceuticals Industries Ltd;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq il-fatt li l-Kummissjoni wettqet żball ta’ liġi u ta’ fatt billi kkaratterizzat il-ftehim inkwistjoni bħala restrizzjoni tal-kompetizzjoni minħabba l-għan.
               
            
                  2.
               
               
                  It-tieni motiv ibbażat fuq il-fatt li l-Kummissjoni wettqet żball ta’ liġi u ta’ fatt billi kkaratterizzat il-Ftehim ta’ Riżoluzzjoni bħala restrizzjoni tal-kompetizzjoni minħabba l-effett.
               
            
                  3.
               
               
                  It-tielet motiv ibbażat fuq il-fatt li l-Kummissjoni wettqet żball meta applikat l-Artikolu 101(3) TFUE.
               
            
                  4.
               
               
                  Ir-raba’ motiv ibbażat fuq il-fatt li l-multi imposti fuq Teva u fuq Cephalon għandhom jiġu annullati, jew li, għall-inqas, il-multa imposta fuq Teva għandha titnaqqas b’mod sinjifikattiv.